Publication: Magyar Közlöny
Issue: MK-2000-126 (Year: 2000, Number: 126)
Era: 1990-2004
Section: kémiai biztonságról szóló 2000. évi XXV. törvény alapján
Paragraph Index: 1670

kémiai biztonságról szóló 2000. évi XXV. törvény alapján veszélyesnek minősülnek 3.1. Nem használhatók fel — dísztárgyakon fény vagy színhatás elérésére (díszlámpa, hamutartó stb.), — tréfás kellékeken, — egy- vagy többszemélyes játékokon és bármely hasonló célokat szolgáló tárgyon még abban az esetben sem, ha csak díszítő célzattal alkalmazzák. 3.2. A fentiek mellett azok az anyagok és készítmények, amelyek esetében — fennáll az aspiráció (idegen anyag beszívása a légutakba) veszélye és külön jogszabály szerint R 65 mondatot kaptak, és amelyek — díszlámpák üzemanyagaként felhasználhatók, és amelyek — kereskedelmi forgalomba 15 literes vagy kisebb csomagolásban kerülnek, nem tartalmazhatnak színező anyagot és/vagy illatosító anyagot. A veszélyes anyagok és veszélyes készítmények osztályozásával, csomagolásával és feliratozásával kapcsolatos jogszabályi rendelkezések megfelelő alkalmazása mellett az ilyen készítmények csomagolásán olvashatóan és letörölhetetlenül a következő feliratot kell alkalmazni: „A folyadékkal töltött lámpa gyermekek kezébe nem kerülhet.”

Source: https://magyarkozlony.hu/hivatalos-lapok/10ecc596c8b66891fcca737ac74d91f0b2e972da/dokumentumok/91117cf323621ca9249f2432ee08d85caa6bdd89/letoltes